**Metodický pokyn**

**Ministerstva dopravy Slovenskej republiky č. 2/2023, ktorým sa stanovuje mechanizmus úpravy ceny v dôsledku zmien nákladov pri projektoch opravy a údržby,   
a pri projektoch modernizácie a novovýroby dráhových vozidiel**

**Článok 1**

1. Ministerstvo dopravy Slovenskej republiky (ďalej len „ministerstvo“) vydáva tento metodický pokyn s cieľom stanoviť transparentný mechanizmus úpravy cien v rámci zmluvných podmienok pri projektoch opravy a údržby a pri projektoch modernizácie a novovýroby dráhových vozidiel[[1]](#footnote-1), zákaziek, ktoré boli zadané podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ zákon o verejnom obstarávaní“), u ktorých ešte neuplynula lehota na predkladanie ponúk už vyhlásených alebo v prípade verejných obstarávaní (ďalej len „súťaž“), ktoré ešte len budú vyhlásené.
2. Metodický pokyn je určený  organizačným útvarom Úradu, ktorým je ministerstvo   
   a právnickým osobám v zakladateľskej a zriaďovateľskej pôsobnosti ministerstva (rozpočtové organizácie, obchodné spoločnosti s majetkovou účasťou štátu a štátne podnikateľské organizácie), ktoré sú financované úplne alebo čiastočne z verejných prostriedkov, a ktoré zabezpečujú prípravu a realizáciu dopravných stavieb financovaných z verejných prostriedkov[[2]](#footnote-2).

**Článok 2**

1. Podľa metodického pokynu sú verejní obstarávatelia a obstarávatelia (ďalej   
   len „obstarávateľ“)[[3]](#footnote-3) povinní uplatňovať mechanizmus na úpravu ceny v dôsledku zmien nákladov na realizáciu (ďalej len „mechanizmus indexácie“) pri všetkých obstarávaných projektoch v zmysle Článku 1, ods. 1, bez ohľadu na predpokladanú dobu realizácie.
2. K prvému uplatneniu mechanizmu indexácie dochádza najskôr po 2 (dvoch) kvartáloch nasledujúcich po kvartáli, v ktorom uplynula lehota na predkladanie ponúk   
   do súťaže na obstarávané projekty (dodávky) v zmysle Článku 1, ods. 1.
3. Základným predpokladom pre uplatnenie mechanizmu indexácie je pre dodávateľa dodržiavanie zmluvne stanoveného a odsúhlaseného harmonogramu vrátane lehôt dodávky. Pre aplikáciu mechanizmu indexácie je rozhodujúcim obdobím kvartál, pričom:
   1. referenčným obdobím (označené ako obdobie „“) je kvartál do ktorého spadá kalendárny deň, v ktorý uplynula lehota na predkladanie ponúk do súťaže   
      na obstarávané projekty v zmysle Článku 1, ods. 1;
   2. rozhodujúcim obdobím (označené ako obdobie „“), je obdobie (kvartál), za ktoré si dodávateľ projektu v zmysle Článku 1, ods. 1. uplatňuje indexáciu.
   3. V prípade rámcovej zmluvy sa referenčným obdobím „“ rozumie kvartál:
      1. do ktorého spadá kalendárny deň, v ktorý uplynula lehota na predkladanie čiastkových ponúk do súťaže/objednávok na obstarávané projekty v zmysle Článku 1, ods. 1. (Rámcová dohoda s opätovným otvorením súťaže)
      2. do ktorého spadá kalendárny deň, v ktorý uplynula lehota na predkladanie ponúk do súťaže na obstarávané projekty v zmysle Článku 1, ods. 1, t. j. obdobie „“ podľa Článku 2, ods. 3 a) (Rámcová dohoda podľa § 2 ods. 5 písm. g) zákona o verejnom obstarávaní / Rámcová dohoda bez opätovného otvorenia súťaže)
4. V prípade, ak pri realizácii dodávky nedôjde k predĺženiu lehoty dodania,   
   pre mechanizmus indexácie sa použije referenčné obdobie („“) a rozhodujúce obdobie („“) podľa Článku 2, ods. 3 tohto metodického pokynu vzhľadom na určený spôsob zadaného postupu vo verejnom obstarávaní.
5. V prípade, ak pri dodávke dôjde k predĺženiu lehoty dodania alebo zmene harmonogramu oproti harmonogramu uzatvorenému v čase podpisu zmluvy, na základe udalostí, ktoré preukázateľne zo strany dodávateľa nebolo možné vopred predpokladať a zároveň dodávateľ vykonal všetky adekvátne úkony k zabráneniu predĺženia lehoty dodávky, pre mechanizmus indexácie sa použije referenčné obdobie („“) a rozhodujúce obdobie („“) podľa Článku 2, ods. 3 tohto metodického pokynu vzhľadom na určený spôsob zadaného postupu vo verejnom obstarávaní.
6. V prípade, ak pri dodávke dôjde k predĺženiu zmluvnej lehoty z dôvodov na strane dodávateľa a zároveň dodávateľ nevykonal všetky adekvátne úkony k zabráneniu predĺženia lehoty dodávky, pre mechanizmus indexácie po pôvodnej lehote dodávky bude rozhodujúcim obdobím („“) kvartál pôvodnej lehoty dodávky podľa harmonogramu vzhľadom na určený spôsob zadaného postupu vo verejnom obstarávaní.
7. V stanovenom vzorci pre výpočet indexácie, podľa odseku 10 tohto článku, je fixná časť nákladov realizovaného projektu, ktorá nepodlieha indexácii, stanovená vo výške 10 % a hodnota nákladov, ktorá podlieha indexácii je stanovená vo výške 90 % z celkového realizovaného projektu v zmysle Článku 1, ods. 1. Zdrojmi vstupov pre výpočet násobiteľa úpravy (koeficientu zmeny) pre mechanizmus indexácie sú nasledovné ukazovatele publikované Štatistickým úradom Slovenskej republiky na jeho internetovej stránke [www.statistics.sk](http://www.statistics.sk) za obdobie kvartál:
   1. *„Harmonizované indexy spotrebiteľských cien (priemer roka 2015=100) - mesačne [sp0017ms][[4]](#footnote-4)“*,
   2. *„Indexy cien priemyselných výrobcov podľa SK NACE Rev. 2 bez spotrebnej dane (2015=100) - tuzemsko - štvrťročne [sp2056qs]*[[5]](#footnote-5)a konkrétne hodnoty odvetvia *„DA Dodávka elektriny, plynu a studeného vzduchu“,*
   3. *„Indexy cien priemyselných výrobcov podľa SK NACE Rev. 2 bez spotrebnej dane (2015=100) - tuzemsko - štvrťročne [sp2056qs]*[[6]](#footnote-6)“ a konkrétne hodnoty odvetvia *„C Priemyselná výroba“*.
8. Vykazované mesačné hodnoty ukazovateľa „*Harmonizované indexy spotrebiteľských cien (priemer roka 2015=100) - mesačne [sp0017ms] – Spotrebiteľské ceny úhrnom*“   
   je potrebné previesť na obdobie kvartál pre obdobia a tak, že sa vypočíta aritmetický priemer vykazovaných hodnôt za 3 relevantné mesiace prislúchajúce k obdobiu „“ a „“. Vypočítané aritmetické priemery sa matematicky zaokrúhľujú na 3 desatinné miesta.
9. Výsledná hodnota násobiteľa úpravy môže dosahovať hodnoty:
   1. Hodnota násobiteľa úpravy (koeficientu zmeny) vyššia ako číslo 1 znamená dodatočné finančné nároky.
   2. Hodnota násobiteľa úpravy (koeficientu zmeny) nižšia ako číslo 1 znamená zníženie finančných nárokov.
   3. Hodnota násobiteľa úpravy (koeficientu zmeny) rovná číslu 1 je hodnotou bez zmeny vo finančných nárokoch.
10. Vzorec pre výpočet indexácie je nasledovný:

Kde:

:násobiteľ úpravy (koeficient zmeny), ktorý bude použitý pre odhadnutú zmluvnú hodnotu vykonanú za obdobie „“, pričom týmto obdobím je kvartál. Hodnota násobiteľa úpravy sa zaokrúhľuje matematicky na 3 desatinné miesta.

: ukončený kvartál (koncový) je rozhodujúce obdobie, za ktoré uchádzač uplatňuje indexáciu, kvartál podľa Článku 2, ods. 3 písm. b).

: referenčné obdobie, kvartál podľa Článku 2, ods. 3 písm. a) alebo c) tohto metodického pokynu vzhľadom na určený spôsob zadaného postupu vo verejnom obstarávaní.

: pevný koeficient 10 %, ktorý reprezentuje časť nákladov, ktoré nepodliehajú indexácii.

: koeficient 20 %, ktorý predstavuje časť nákladov za realizované činnosti, ktoré podliehajú indexácii a reprezentuje zmenu zástupného ukazovateľa pre osobné a ostatné náklady.

: ukazovateľ „Harmonizované indexy spotrebiteľských cien (priemer roka 2015=100) - mesačne [sp0017ms]“ prepočítaný na obdobie kvartál, ktorý je publikovaný Štatistickým úradom Slovenskej republiky na jeho internetovej stránke www.statistics.sk.

: hodnota ukazovateľa „Harmonizované indexy spotrebiteľských cien (priemer roka 2015=100) - mesačne [sp0017ms]“ za kvartál, v období „“.

: hodnota ukazovateľa „Harmonizované indexy spotrebiteľských cien (priemer roka 2015=100) - mesačne [sp0017ms]“ – za referenčné obdobie (kvartál) v období „“, podľa Článku 2, ods. 3.

: koeficient 10 %, ktorý predstavuje časť nákladov za realizované činnosti, ktoré podliehajú indexácii a reprezentuje zmenu nákladov na energie.

: ukazovateľ „Indexy cien priemyselných výrobcov podľa SK NACE Rev. 2 bez spotrebnej dane (2015=100) - tuzemsko - štvrťročne [sp2056qs]“ a konkrétne hodnoty odvetvia „DA Dodávka elektriny, plynu a studeného vzduchu“ za kvartál, ktorý je publikovaný Štatistickým úradom Slovenskej republiky na jeho internetovej stránke www.statistics.sk.

: hodnota ukazovateľa „Indexy cien priemyselných výrobcov podľa SK NACE Rev. 2 bez spotrebnej dane (2015=100) - tuzemsko - štvrťročne [sp2056qs]“ a konkrétne hodnoty odvetvia „DA Dodávka elektriny, plynu a studeného vzduchu“   
za kvartál, v období „“.

: hodnota ukazovateľa „Indexy cien priemyselných výrobcov podľa SK NACE Rev. 2 bez spotrebnej dane (2015=100) - tuzemsko - štvrťročne [sp2056qs]“ a konkrétne hodnoty odvetvia „DA Dodávka elektriny, plynu a studeného vzduchu“ – za referenčné obdobie (kvartál) v období „“, podľa Článku 2, ods. 3.

: koeficient 60 %, ktorý predstavuje časť nákladov za realizované činnosti, ktoré podliehajú cenovej úprave a reprezentuje zmenu nákladov cien výrobných nákladov (priemyselnej výroby) a výrobkov a materiálov spotrebovávaných v rámci činností opravy a údržby a modernizácie a novovýroby dráhových vozidiel, t.j. zástupný ukazovateľ vývoja výrobných cien materiálovej zložky dodávky.

: zástupný ukazovateľ vývoja výrobných cien materiálovej zložky zákazky „Indexy cien priemyselných výrobcov podľa SK NACE Rev. 2 bez spotrebnej dane (2015=100) - tuzemsko - štvrťročne [sp2056qs]“ a konkrétne hodnoty odvetvia „C Priemyselná výroba“ za kvartál, ktorý je publikovaný Štatistickým úradom Slovenskej republiky na jeho internetovej stránke www.statistics.sk.

: hodnota ukazovateľa „Indexy cien priemyselných výrobcov podľa SK NACE Rev. 2 bez spotrebnej dane (2015=100) - tuzemsko - štvrťročne [sp2056qs]“ a konkrétne hodnoty odvetvia „C Priemyselná výroba“ za kvartál v období „“.

: hodnota ukazovateľa „Indexy cien priemyselných výrobcov podľa SK NACE Rev. 2 bez spotrebnej dane (2015=100) - tuzemsko - štvrťročne [sp2056qs]“ a konkrétne hodnoty odvetvia „C Priemyselná výroba“ za kvartál v období „“, podľa Článku 2, ods. 3.

**Článok 3**

Tento Metodický pokyn nadobúda účinnosť dňa .................... 2023.

V Bratislave

**Andrej Doležal**

minister dopravy

Slovenskej republiky

1. §20 zákona 513/2009 Z. z. o dráhach a o zmene a doplnení niektorých zákonov [↑](#footnote-ref-1)
2. §2 písm. a) zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov [↑](#footnote-ref-2)
3. §7 – 9 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov [↑](#footnote-ref-3)
4. Ukazovateľ ŠÚ SR, Harmonizované indexy spotrebiteľských cien (priemer roka 2015=100) - mesačne [sp0017ms]: <https://datacube.statistics.sk/#!/view/sk/VBD_INTERN/sp0017ms/v_sp0017ms_00_00_00_sk> [↑](#footnote-ref-4)
5. Ukazovateľ ŠÚ SR, „Indexy cien priemyselných výrobcov podľa SK NACE Rev. 2 bez spotrebnej dane (2015=100) - tuzemsko - štvrťročne [sp2056qs]“:

   <https://datacube.statistics.sk/#!/view/sk/VBD_SLOVSTAT/sp2056qs/v_sp2056qs_00_00_00_sk> [↑](#footnote-ref-5)
6. Ukazovateľ ŠÚ SR, „Indexy cien priemyselných výrobcov podľa SK NACE Rev. 2 bez spotrebnej dane (2015=100) - tuzemsko - štvrťročne [sp2056qs]“:

   <https://datacube.statistics.sk/#!/view/sk/VBD_SLOVSTAT/sp2056qs/v_sp2056qs_00_00_00_sk> [↑](#footnote-ref-6)